b'\n_START_ARTICLE_\nTrados\n_START_PARAGRAPH_\nSDL Trados je programska oprema za ra\xc4\x8dunalni\xc5\xa1ko podprto prevajanje (CAT - Computer Assisted Translation), ki omogo\xc4\x8da ustvarjanje in urejanje terminologije in baze prevodov (TM - Translation Memory).\n_START_SECTION_\nZgodovina\n_START_PARAGRAPH_\nPodjetje Trados GbmH sta, s sede\xc5\xbeem v Stuttgartu v Nem\xc4\x8diji, leta 1984 ustanovila Jochen Hummel in Iko Knyphausen. Programsko opremo za prevajanje so za\xc4\x8deli proizvajati v poznih osemdesetih letih 20. stoletja. V devetdesetih letih so izdali dva glavna programa za Microsoft Windows, MultiTerm in Translator\xe2\x80\x99s Workbench. Leta 1997 je Microsoft za\xc4\x8del uporabljati Trados za prevajanje svojih programov v druge jezike. Do konca devetdesetih let je Trados GbmH postal vodilni proizvajalec prevajalske programske opreme. Leta 2005 je podjetje prevzel SDL International.\n_START_SECTION_\nSDL Language Technologies\n_START_PARAGRAPH_\nSDL Language Technologies je del podjetja SDL plc, ki se ukvarja s proizvajanjem programske opreme za prevajalce. Sestavljajo ga tri skupine: skupina za upravljanje s prevodi (SDL WorldServer), skupina za strojno prevajanje (SDL BeGlobal) in skupina za pove\xc4\x8danje produktivnosti pri prevajanju (SDL Studio GroupShare).\n_START_SECTION_\nBaze prevodov\n_START_PARAGRAPH_\nJezikovna baza podatkov, ki prevode \xc5\xbee med prevajanjem shrani za ponovno uporabo.\n_START_SECTION_\nTerminologija\n_START_PARAGRAPH_\nUstvarjanje in urejanje baze podatkov, ki hrani izbrane izraze in pravila glede na njihovo uporabo.\n_START_SECTION_\nPrevajanje ra\xc4\x8dunalni\xc5\xa1kih programov\n_START_PARAGRAPH_\nPomo\xc4\x8d pri prevajanju programskih elementov.\n_START_SECTION_\nStrojno ali avtomatsko prevajanje\n_START_PARAGRAPH_\nAvtomatski sistem prevajanja brez \xc4\x8dlove\xc5\xa1kega faktorja.\n_START_SECTION_\nPomo\xc4\x8d pri uporabi programov\n_START_PARAGRAPH_\nNa spletni strani podjetja so na voljo brezpla\xc4\x8dni priro\xc4\x8dniki za uporabo njihovih produktov. Ponujajo brezpla\xc4\x8dne osnovne te\xc4\x8daje ravnanja z njihovimi programi, ki potekajo vsak mesec preko spletnih seminarjev, podrobnej\xc5\xa1e urjenje je mo\xc5\xbeno na uradnih lokacijah SDL in njegovega partnerskega podjetja, prav tako pa objavljajo informativne videe na spletnem portalu YouTube.'